**Poetica modernă**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și când va fi ca dintr-o carte

să zboare fluturi către cer,

cea mai frumoasă dintre arte

va fi motivul meu să sper,

să sper că-n toate doar Lumina

este esența lui ”a fi”

și își vor recunoaște vina

cei care-au scris non-poezii,

cei care-au scris cu umbra minții,

mințind poetica suavă

și au ținut de ea cu dinții

făcând-o dintr-o zee, sclavă.

Și când veni-va vremea-n care

noi fluturi vor zbura spre cer,

va fi un semn că într-o carte

s-au rupt cătușele de fier.

adina v.

2.10.2019